paragraph_text: I u Kijevu u Ukrajini se nalazi također jedan spomenik Majke Domovine podignut u spomen na Veliki domovinski rat. Spomenik je 62 metara visok, sveukupno s postoljem visina iznosi 102 metra. Kijevski spomenik Majka Domovina se nalazi nedaleko Dnjepra i dio je Nacionalnog muzeja povijesti Velikog domovinskog rata 1941.—1945. Cijeli kompleks je 1981. godine otvorio tadašnji sovjetski generalni sekretar Leonid Brežnjev. U jednoj ruci žena drži 16 metara velik i 9 tona težak mač, a u drugoj štit sa sovjetskim grbom, težak 13 tona. Cijela konstrukcija teži 450 tona.